Diari Oficial de la Generalitat Valenciana


Sumari del DOGV 9571, del 11-04-2023 (2023/3835)

Extracte de la Resolució de 4 d'abril de 2023, del rector de la Universitat Politècnica de València, per la qual s'aprova la convocatòria del Programa «Erasmus+» amb fins de pràctiques per a la realització d'estades entre l'1 de setembre de 2022 i el 31 d'octubre de 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9571

Data del DOGV
:   11-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3835


Data del document
:   04-04-2023

Organisme emissor
:   Universitat Politècnica de València

Tipus de document
:   Extracte

Correcció d'errades

 Descriptors 

:   * Universitat Politècnica de València
    * ajuda pública

Extracte de la Resolució de 4 d'abril de 2023, del rector de la Universitat Politècnica de València, per la qual s'aprova la convocatòria del Programa «Erasmus+» amb fins de pràctiques per a la realització d'estades entre l'1 de setembre de 2022 i el 31 d'octubre de 2023. [2023/3835]  
BDNS (identif.): 686328.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/686328)  
  
Primera. Objecte de la convocatòria  
Aquesta convocatòria està destinada a seleccionar i assignar fons als estudiants i recent titulats de la Universitat Politècnica de València (UPV) que realitzaran una estada amb fins de pràctiques (SMP) en el marc del programa «Erasmus+» entre l'1 de setembre de 2022 i el 31 d'octubre del 2023 presencial al país de destinació que trien.  
Les estades amb finalitats de pràctiques formen part de l'Acció KA1 del programa «Erasmus+» de la Unió Europea a l'àmbit de l'educació superior. La informació general sobre els objectius, condicions i requisits del programa es publica a la pàgina del Servei Espanyol per a la Internacionalització de l'Educació (SEPIE) http://www.sepie.es/ i a la Guia del Programa   
(https://erasmus-plus.ec.europa.eu/es/erasmus-programme-guide).  
  
Segona. Crèdit pressupostari i quantia de les ajudes  
La present convocatòria de beques es finançarà amb càrrec a la partida pressupostària 003957768/422/47900 de l'Oficina de Programes Internacionals d'Intercanvi en l'exercici pressupostari 2023 per un import màxim de 400.000,00 euros.  
L'import total màxim i la concessió de les ajudes estaran condicionats a l'existència de crèdit adequat i suficient en el pressupost de la Universitat Politècnica de València en l'exercici 2023.  
Els beneficiaris rebran una quantitat mensual d'acord amb les normes de finançament per a la mobilitat d'estudiants amb fins d'estudis establerta pel Servei Espanyol per a la Internacionalització de l'Educació (SEPIE) per als projectes de la convocatòria 2023. Aquesta quantitat depèn del nivell de vida del país de destinació, segons els tres grups que es descriuen a continuació:  
Grup 1.  
Dinamarca, Finlàndia, Irlanda, Islàndia, Liechtenstein, Luxemburg, Noruega i Suècia.  
Països associats de la regió 14: Illes Feroe, Regne Unit, Suïssa: 460 euros/mes  
Grup 2.  
Alemanya, Àustria, Bèlgica, Xipre, França, Grècia, Itàlia, Malta, Països Baixos i Portugal.  
Països associats de la regió 5: Andorra, Estat de la Ciutat del Vaticà, Mónaco, San Marino: 410 euros/mes  
Grup 3.  
Bulgària, Txèquia, Croàcia, Eslovàquia, Eslovènia, Estònia, Hongria, Letònia, Lituània, Macedònia del Nord, Polònia, Romania, Sèrbia i Turquia: 360 euros/mes  
Països associats de les regions 1 a 4 i 6 a 13: 700 euros/mes  
Segons les normes de finançament del SEPIE rebran una ajuda addicional per a estudiants amb menys oportunitats de 250 euros/mes l'estudiantat que es trobe en alguna de les situacions següents:  
a) Haver estat beneficiari d'una beca d'estudis de caràcter general de l'Administració General de l'Estat per fer estudis universitaris i altres estudis superiors o d'una beca del Departament d'Educació del País Basc en el curs immediatament anterior al que es faja la mobilitat.  
  
b) Tenir la condició de refugiat o amb dret a protecció subsidiària o haver presentat sol·licitud de protecció internacional a Espanya  
c) Tenir reconeguda i qualificada legalment una discapacitat en grau igual o superior al 33 %  
  
Tercera. Destinataris  
Aquestes ajudes s'adrecen a estudiants i estudiantes de grau, màster i doctorat de titulacions oficials i titulats recentment de la Universitat Politècnica de València que complisquen els requisits de participació de la convocatòria.  
  
Quarta. Bases reguladores  
Accessible en   
http://www.upv.es/entidades/OPII/infoweb/pi/info/803464normalc.html  
  
Cinquena. Sol·licituds  
Les sol·licituds per participar en aquesta convocatòria es presentaran mitjançant el sistema de gestió de convocatòries de l'aplicació AIRE. La presentació de la sol·licitud suposa l'acceptació de les bases de la convocatòria.  
El termini de presentació de sol·licituds en la plataforma AIRE estarà obert des de l'endemà a la publicació d'aquesta convocatòria en el Diari Oficial de la Generalitat Valenciana fins al 31 d'agost de 2023, amb cinc períodes de resolució.  
  
València, 4 d'abril de 2023. El rector, p. d. f. (01.06.2021), el vicerrector d'Internacionalització i Comunicació: José Francisco Monserrat del Río.